EPG บวก 4% นิวไฮรอบ 3 ปี โบรกฯเชียร์ “ซื้อ” ชูเป้า 10.80 บ. คาดผลงานโตต่อเนื่อง
EPG บวก 4% นิวไฮรอบ 3 ปี โบรกฯเชียร์ "ซื้อ" ชูเป้า 10.80 บ. คาดผลงานโตต่อเนื่อง โดย ณ เวลา 11.08 น. ราคาอยู่ที่ 9.90 บาท บวก 0.40 บาท หรือ 4.21% สูงสุดที่ 10.10 บาท ต่ำสุดที่ 9.40 บาท ด้วยมูลค่าซื้อขาย 298.94 ล้านบาท
18 ก.พ. 2564

ผู้สื่อข่าวรายงานว่า ราคาหุ้น บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ล่าสุด ณ เวลา 11.08 น. อยู่ที่ 9.90 บาท บวก 0.40 บาท หรือ 4.21% สูงสุดที่ 10.10 บาท ต่ำสุดที่ 9.40 บาท ด้วยมูลค่าซื้อขาย 298.94 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 3 ปี นับตั้งแต่ราคาหุ้นอยู่ที่ระดับ 10 บาท เมื่อวันที่ 2 ก.พ.61
ด้าน บล.คันทรี่ กรุ๊ป ระบุในบทวิเคราะห์ แนะนำ “ซื้อ” EPG  ราคาเป้าหมาย 10.80 บาท/หุ้น โดยคงมุมมองเชิงบวกหลังประชุมนักวิเคราะห์ โดยเราคาดการณ์รายได้ (ชิ้นส่วนยานยนต์ ฉนวนกันความร้อนและพลาสติกเพื่อการบริโภค) และ อัตรากำไรขั้นต้นในทุกธุรกิจ จะขยายตัวพร้อมกันในปี 2565 (เม.ย.64.-มี.ค.65) ขณะที่คาดว่าผลประกอบการในไตรมาส 4/63 เติบโตจากช่วงเดียวกันของปีก่อน ต่อเนื่องหนุนโดยรายได้ชิ้นส่วนยานยนต์ที่กลับมาเติบโตตามการฟื้นตัวที่แข็งแกร่งของอุตสาหกรรมรถยนต์ในประเทศ และ ในออสเตรเลีย
โดยคงคำแนะนำ ซื้อ มูลค่าพื้นฐานใหม่ที่ 10.80 บาท หลังจากปรับประมาณการกำไรขึ้น 13% ในปี 2565 สะท้อนอัตรากำไรขั้นต้นในธุรกิจยานยนต์และพลาสติกที่ทำได้ดีกว่าคาด และการฟื้นตัวที่เร็วกว่าคาดของรายได้ในส่วนยานยนต์  (46% ของรายได้ในงวด 9 เดือน ปี 2563)
ทั้งนี้ ราคาเป้าหมายใหม่อิง 1.5x relative PE กลุ่ม Materials sectorในประเทศ คิดเป็น 23.3xPEFY22E
 